એક મતદાન મથકદીઠ સરેરાશ પાંચ કર્મચારીઓ ફરજ પર હોય છે તે જોતા ૧૨૦૦થી વધુ કર્મચારીઓને ફરજ સોંપવી પડશે. ચૂંટણીના કાર્યમાં કર્મચારીઓ રોકાશે તેટલો સમય તેની મુળ કામગીરી એક બાજુ રહી જશે. જસદણની પેટાચૂંટણી મુખ્ય સ્પર્ધક ભાજપ-કોંગ્રેસ માટે પ્રતિષ્ઠાનો જંગ હોવાથી સમગ્ર રાજ્યનું ધ્યાન ખેંચાશે. ચૂંટણી માટે કર્મચારીઓ અને કાર્યકરોનો કિંમતી સમય વપરાયા પછી અને કરોડોના ખર્ચ પછી પ્રજાને શું ફાયદો થશે ? તે તો સમય જ બતાવશે. અત્યારે તો અણધારી આવી પડેલી પેટાચૂંટણી માટે રાજકીય પક્ષો અને ચૂંટણી પંચે પ્રાથમિક તૈયારી શરૂ કરી દીધી છે.